**Turizmas Lietuvoje** – turizmas plėtojamas Lietuvoje.

Pagal 2016 m. apgyvendinimo įstaigų statistiką, Lietuvoje pernai apsilankė ir bent vieną naktį praleido 1,49 mln. turistų iš užsienio, t. y. 9,4 proc. daugiau nei 2015 m. Vietinių turistų skaičius augo 10,2 proc. – po Lietuvą praėjusiais metais keliavo ir bent vienai nakvynei šalies apgyvendinimo įstaigose apsistojo 1,26 mln. gyventojų. Bendras Lietuvos turizmo augimas 2016 m. siekia 9,8 proc. Turizmas Lietuvoje sudaro 1,7 proc. bendrojo vidaus produkto, sektoriuje dirba 22,5 tūkst. darbuotojų (1,7 % visos darbo jėgos).

Nuo 2013 m. Litexpo rengiama kasmetinė, tarptautinė turizmo ir aktyvaus laisvalaikio paroda „Adventur". Sutraukia ~30 tūkst. lankytojų.

Lankytinos vietovės
-------------------

Lietuvoje populiariausias kultūrinis, gamtinis turizmas. Lankytinų vietų skaičius siekia 1 000. Galima aplankyti UNESCO ar tautinio paveldo objektus, keliauti po skirtingus etnokultūrinius regionus, domėtis jų tarme, gyvensenos, elgsenos bruožais, ragauti autentiškus patiekalus (kulinarinis turizmas).

### Kurortai

Trakų salos pilis. Trakai yra Lietuvos kurortas
*Daugiau informacijos galite rasti straipsnyje kurortas.*
Lietuvoje kurortais laikomos gyvenamosios vietovės, turinčios gamtos gydomųjų veiksnių (mineralinis vanduo, gydomasis purvas, sveikatai palankus klimatas, rekreaciniai želdiniai ir vandens telkiniai) ir specialią infrastruktūrą, sudarančią sąlygas naudoti šiuos veiksnius gydymui, profilaktikai ir poilsiui. Dabar veikia 4 kurortai: Birštonas, Druskininkai, Neringa, Palanga. Be to, yra daugiau kurortinių teritorijų, kurioms keliami panašūs reikalavimai kaip ir kurortams, tik jose gali nebūti specialios infrastruktūros, skirtos gydymo reikmėms

Kultūrinis turizmas
-------------------

Romuvos Jorė Kulionyse 2015 m.
*Daugiau informacijos galite rasti straipsnyje Kultūrinis turizmas.*
Kultūrinis turizmas – tiek vietinės, tiek užsienio kultūros pažinimas plačiąja prasme. Pavyzdžiui, Trakuose vykstančioje tradicinėje „Viduramžių šventėje" mokoma senųjų liaudies amatų, galima pažiūrėti viduramžių riterių kovų. Kernavės kultūrinio rezervate vyksta tarptautinis eksperimentinės archeologijos festivalis „Gyvosios archeologijos dienos Kernavėje", kurio metu galima paragauti viduramžių maisto. Kulionyse (Molėtų raj.) romuviai kasmet rengia Jorės šventę. Festivalis „Mėnuo Juodaragis" sutraukia šiuolaikinės Baltų kultūros atstovus.

Gamtinis turizmas
-----------------

Parnidžio kopa Kuršių nerijos nacionaliniame parke.
*Daugiau informacijos galite rasti straipsnyje Ekoturizmas.*
Lietuvoje ekologinis turizmas apima keliavimą saugomose gamtinėse teritorijose, augalų, gyvūnų stebėjimą, vietinės kultūros ir tradicijų pažinimą bei aplinkos puoselėjimą. Pavyzdžiui, Kuršių nerijos nacionaliniame parke dirbtinai ribojamas turistų srautas, sunkiai išduodami naujos statybos leidimai, apmokestinamas automobilių srautas, idant būtų apsaugota jos gamta, tačiau čia nutiestas Neringos dviračių takas, taip pat įrengti pažintiniai takai Pilkosios kopose ir kt. Čia galima užsiimti veržliu laisvalaikiu. Kuršių Nerijoje apsilanko bene daugiausia migruojančių paukščių Lietuvoje, todėl yra puikios sąlygos ornitologiniam turizmui plėtoti.

Nuotykių turizmas
-----------------

Grūda nuo Šaudzyklos kalno vasarą. Ūla, Grūda – Baidarių sporto mėgėjų pamėgtos upės.
*Daugiau informacijos galite rasti straipsnyje Nuotykių turizmas.*
Lietuvoje daugelio mėgstamas pėsčiųjų, dviračių, vandens turizmas. Pavyzdžiui, Galvės ežere išplėtotas irklenčių sportas, bet juo galima užsiimti tiek upėse, tiek ežeruose. Baidarių sporto mėgėjų pamėgtos Ūlos, Grūdos, Merkio upės. Jėgos aitvarų, burlenčių sportu galima užsiimti pajūryje, Kuršių, Kauno mariose ir kituose didesniuose Lietuvos ežeruose. Taip pat Lietuvoje populiarėja bėgimas. 2017 m. vyks beveik 100 bekelės ir plento bėgimo renginių. Be kita ko, rengiamos orientavimosi, rogainingo, triatlono, kalnų dviračių, slidinėjimo varžybos, įvairūs žygiai. Veikia vandenlenčių, snieglenčių, kalnų slidinėjimo, uolų laipiojimo parkai, centrai.

Kaimo turizmas
--------------

Kaimo turizmo sodyba Lietuvoje.
*Daugiau informacijos galite rasti straipsnyje Kaimo turizmas.*
Kaimo turizmas – viena iš turizmo rūšių, siūlanti poilsį užmiestyje, kaime. Turistai traukiami gamtos švara ir ramybe, galimybe pažinti regiono tradicinę buitį, kultūrą. Ryškus kaimo turizmo porūšis yra agrarinis turizmas, kurio metu turistas ne tik gyvena kaimo sodyboje, bet ir užsiima ūkine veikla joje.

Tyrimo duomenimis, 2015 m. apgyvendinimo paslaugas Lietuvoje teikė 655 kaimo turizmo sodybos. Kaimo turizmo sodybose apsilankė 303,3 tūkst. poilsiautojų, iš jų 27,8 tūkst. buvo užsieniečiai. Kaimo turizmo sodybose daugiausia poilsiavo Lietuvos gyventojai. Populiariausios buvo prie ežerų įsikūrusios sodybos.

Išnašos
-------

1. ↑  „2016-aisiais į Lietuvą atvyko 9,4 proc. daugiau užsienio turistų, augo ir vietinių skaičius". *15min*. Nuoroda tikrinta 2017-06-15.
2. ↑  „Lietuva pasaulio turizmo indekse: pigu, švaru, bet maža gamtos ir kultūros". *15min*. Nuoroda tikrinta 2017-07-17.
3. ↑  „Turizmo parodoje „Adventur" lietuviai šlavė keliones, už brangiausią sumokėta net 18 tūkst. eurų". *15min*. Nuoroda tikrinta 2017-07-17.
4. ↑  „Kelionės tapo nepakeičiama gyvenimo dalimi". *BZN start*. Nuoroda tikrinta 2017-06-16.
5. ↑  „Neringos butai: seni dar nepinga, nauji – jau brangūs". *15min*. Nuoroda tikrinta 2017-06-26.
6. ↑  „Plonėja Kuršių nerijos lankytojų piniginės – 20 eurų rinkliava, 2 eurai už kopas". *15min*. Nuoroda tikrinta 2017-06-26.
7. ↑  „Brangsta kelionės į Kuršių neriją: vietinė rinkliava didėja 4 kartus". *15min*. Nuoroda tikrinta 2017-06-26.
8. ↑  Petraitis, Grigas. „Varžybų kalendorius - Lietuvos bėgimo mėgėjų asociacija". *www.lbma.lt*. Nuoroda tikrinta 2017-06-04.
9. ↑  „Turizmo statistikos leidiniai". *www.tourism.lt*. Suarchyvuotas originalas 2017-06-23. Nuoroda tikrinta 2017-06-15.

Šaltiniai
---------

* „15min": pokalbis apie keliones po Lietuvą su keliautoju K.Žukausku ir Turizmo departamento laikinąja vadove I.Trakimaite-Šeškuviene

Nuorodos
--------

|  |  |
| --- | --- |
|  | **Turizmas Lietuvoje** – kelionių gidai, susiję su straipsniu |

* Oficialūs Lietuvos interneto vartai Archyvuota kopija 2017-06-12 iš Wayback Machine projekto.
* Oficiali Lietuvos turizmo svetainė Archyvuota kopija 2016-02-08 iš Wayback Machine projekto.
* Lietuvon.lt
* TripHandbook.com

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuva Lietuvos temos |
| --- |
|  |
| Istorija | 

|  |  |
| --- | --- |
| Priešistorė | 
Laikotarpiai (Paleolitas · Mezolitas · Neolitas · Bronzos a. (Žalvario a.) · Geležies a.) · Lietuvių kilmės teorijos (Aisčiai · Prabaltai) · Baltai (žemės · kalbos · religija (mitologija · dievai)) · Didžioji Lietuva · Mažoji Lietuva |
|  |
| LDK | 
Valstybės susidarymas · Lietuvos kunigaikštystė · Lietuvos Karalystė · Lietuvos krikštas · Abiejų Tautų Respublika (Liublino unija · padalijimai (pirmasis · antrasis · trečiasis)) |
|  |
| Rusijos imperijoje | 
Sukilimai (1831 m. · 1863 m.) · Baudžiavos panaikinimas · Spaudos draudimas · Lietuvių tautinis sąjūdis · Didysis Vilniaus Seimas |
|  |
| Tarpukaris | 
Nepriklausomybės aktas · Nepriklausomybės kovos |
|  |
| APK ir okupacija | 
Lietuvos okupacija (Sovietų Sąjungos (1940 ir 1944) · Nacių) |
|  |
| Nepriklausomybė | 
Sąjūdis · Dainuojanti revoliucija · Baltijos kelias · Aktas dėl Lietuvos nepriklausomos valstybės atstatymo · Sausio įvykiai |

 | Lietuvos herbas |
|  |
| Geografija | 
Klimatas · Regionai · Miestai · Ežerai · Upės · Miškai · Saugomos teritorijos · Nacionaliniai parkai · Regioniniai parkai |
|  |
| Politika | 

|  |  |
| --- | --- |
| Vyriausybė | 
Konstitucija · Prezidentas · Vyriausybė (Ministras pirmininkas) · Parlamentas · Politinės partijos · Rinkimai · Teisė · Tarptautiniai santykiai |
|  |
| Padalijimas | 
Administracinis suskirstymas (Apskritys · Savivaldybės · Seniūnijos) |
|  |
| Kariuomenė | 
Lietuvos ginkluotosios pajėgos (Sausumos pajėgos · Karinės jūrų pajėgos · Karinės oro pajėgos · Specialiųjų operacijų pajėgos) |

 |
|  |
| Ekonomika | 
Žemės ūkis · Ryšiai · Litas · Transportas (Oro uostai · Geležinkeliai · Keliai · Jūrų uostas) · Turizmas |
|  |
| Demografija | 
Lietuviai · Tautinės mažumos · Religija · Švietimas |
|  |
| Kultūra | 
Lietuvių kalba · Literatūra · Muzika · Sportas · Senovės lietuvių religija · Mitologija |
|  |
| Simboliai | 
Vėliava · Herbas · Himnas |
|  |
|  **Kategorija** ·  **Vikiteka** ·  **Vikisritis** |

 |